**PRAVILNIK STUDIJA**  
-VODIČ ZA ODRASLE-

**Vrednosti na kojima se zasniva rad našeg studija**

Dobrodošli u naš studio – u našu baletsku porodicu!

Kako bi se u studiju razvijala partnerska atmosfera, koja se temelji na zadovoljstvu svih članova, potrebno je da razumete preduslove koji uspeh u radu našeg studija čine mogućim – već petnaest godina. Vaš rad u studiju ne predstavlja individualnu aktvnost (gde radi svako za sebe), ali naš rad predstavlja visoko individualizovanu aktivnost (gde se kurikulum prilagođava Vašim različitostima). Stoga, Vi se priključujete radu kolektiva, kao deo grupe, čime postajete njen važan činilac, što znači da Vaše prisustvo/odsustvo utiče na ostale saigrače. Za priključivanje studiju ne postoje uzrasne granice, kriterijuma, niti je potrebno prethodno baletsko iskustvo. Zbog toga smo formirali dve grupe odraslih: napredna grupa (za članove sa velikim baletskim iskustvom/završenom baletskom školom) i rekreativna grupa (za članove bez baletskog iskustva ili sa iskustvima drugih plesnih žanrova). Vodimo se istrajnošću, upornošću, kontinuitetom, odgovornošću, kako prema sebi, tako i prema drugima, a redovnost pohađanja časova je jedna od primarnih stavki našeg studija. Jedino se na taj način mogu izgraditi baletski temelji što na nivou znanja, što na praktičnom, odnosno motoričkom, nivou.   
Sadržaji koji su predviđeni za časove stručno su odabrani, u njima se nalaze vežbe za štapom, parterne vežbe, posturalne vežbe, elementi sportske i korektivne gimnastike, kombinacije i koreografije koje se žanrovski dotiču klasičnog, džez i savremenog baleta, čime se postiže sveobuhvatnost baletskog obrazovanja. Važno je razumeti da u našem studiju sadržaj nema primat nad ostalim aspektima nastave baleta. Kurikulum se kreira i u samoj praksi, kroz međudejstvo akcije i refleksije, planiranja i delovanja. Produkt našeg zajedničkog truda predstavljamo kroz dva koncerta (decembarski - novogodišnji, i junski - godišnji) u našoj organizaciji i javne nastupe gde smo počasni gosti. Vaše učešće je očekivano, jer predstavlja krunu vrednog, ali pre svega zajedničkog rada.

Ukoliko delite naše vrednosti u ovoj baletskoj saradnji – naš studio je pravo mesto za Vas!

**Dobra komunikacija kao preduslov za saradnju**

1. U interesu svih jeste da se potencijalne nedoumice, dileme, zabrinutosti kao i problemi pravovremeno adresiraju, radije u obliku prevencije nego u obliku već nastalog problema. **Potrebno je razgovor najaviti** kako bismo organizaciju u studiju van časova prilagodili tome. Imajući u vidu da je komunikacija putem telefona u nekim slučajevima praktičnije rešenje, iz iskustva, ipak, biramo da se razgovori odvijaju uživo.
2. Imajući to u vidu sve informacije možete saznati pre/posle časa prvenstveno sa oglasne table koju mi redovno ažuriramo, a Vi redovno pratite. Drugi izvor informacija su Vaši saigrači, posebno oni sa više iskustva koji Vam mogu odgovoriti **preko zajedničke Viber grupe** predviđene za komunikaciju. Takođe, većina odgovora na najčešća pitanja **se nalazi upravo u pravilniku**. Za neke dileme privatne prirode, naravno javite se direktno pedagogu svoje grupe.
3. Ako imate neka stanja, smetnje, bolesti, operacije i slično dužni ste da to prijavite zbog vaše bezbednosti i naše odgovornosti prema Vama.
4. U salu se ulazi tiho, bez javljanja i ometanja časa, baletskih igrača i pedagoga. Presvlačenje se obavlja isključivo u svlačionicama.
5. Na samom času treba postavljati što više pitanja vezanih za materiju koja se na času obrađuje, kako bismo sve potencijalne nejasnoće iskorenili što pre. Jednom uvežbanu grešku – daleko teže je ispraviti nego naučiti potpunog početnika svemu ispočetka. Pedagog i asistent su uvek više nego raspoloženi da na času prorade sa pojedincem problematičnu vežbu, okret, skok ili kombinaciju.
6. Dok pedagog objašnjava jednom članu, budite tihi i – slušajte. Učite iz tuđih grešaka (koje su i više nego dobrodošle) i primite svaku korekciju kao da je namenjena Vama. Ukoliko je u toku demonstracija koreografije ili kombinacije, markirajte rukama dok ne vidite celu kombinaciju, do kraja. Radeći u isto vreme sa koreografom – propuštate demonstraciju.
7. Svaka saradnja između članova i mentora i asistenata pri pravljenju koreografija i odabira muzike je veoma poželjna, jer svako od svakog može ponešto naučiti. Svi mi u studiju „Pirouette“ uvek težimo zajedničkom usavršavanju i napredovanju.
8. Časovi baleta nisu javni, vaši najbliži mogu da vide vaše plodove rada na javnom času, nastupima ili koncertima.
9. Ukoliko se oporavljate od neke fizičke povrede ili imate lakše zdravstvene tegobe poput glavobolje – **preporuka je da ne propuštate, već da dođete i posmatrate čas**. Gledanjem i slušanjem se takođe - uči! Propuštanje časova dovodi do demoralisanja i snižavanja samopouzdanja i samim tim rezultira gubitkom volje za baletom zato je važno da **sve Vaše obaveze van studija budu prilagođene tako da ne isključuju jedna drugu**.

**Najavljivanje izostanaka radi unapređenja kvaliteta rada**

1. **Blagovremeno najavljivanje izostanaka je obavezno**, radi unapređenja kvaliteta časa spram broja prisutnih članova. Izostanci se najavljuju putem **zajedničke Viber grupe**, najkasnije dan ranije. **Nije uputno najavljivati izostanak tik pre početka časa, tada sadržaj časa nije sklon izmeni, time stvarate problem i saigračima i pedagogu**. Kako bi Vaš boravak u studiju dobio okvir i smisao, potrebno je posetiti minimum pet do šest časova mesečno.
2. **Izostanak sa koncerta je potrebno najaviti minimum mesec dana ranije, kako biste ostavili saigračima vreme za uvežbavanje izmena.**
3. Rad studija nije vezan za odmore, ispitne rokove, proslave i slično, ali zbog velikog broja izostanaka članova oko novogodišnjih/božićnih, uskršnjih/prvomajskih praznika, rad studija i raspored časova sklon je izmeni. Stoga zadržavamo pravo spajanja ili otkazivanja časova. U svim ostalim slučajevima časovi se u sezoni održavaju redovno. Sezona se završava krajem juna, a nova sezona se otvara u septembru. Vansezonski časovi u julu i avgustu se održavaju redovno, po potrebi u izmenjenom terminu i obimu.

**Baletska oprema i etika**

1. U baletsku salu ulazi se isključivo u obući predviđenoj za ples. U prostorijama studija postoje jasno ograničeni prostori u kojima se može kretati u svakodnevnoj obući, kako bismo higijenu održavali na optimalnom nivou.
2. Svako kašnjenje može rezultovati telesnim povredama na času, usled propuštanja zagrevanja. Preporučeno vreme dolaska je **15-20** minuta pre početka časa. Dozvoljeno je konzumirati vodu kako biste izbegli problem dehidratacije, ali treba imati u vidu umerenu količinu unosa kako to ne bi dovelo do mučnine pri naporu trbušnih mišića.
3. Kosa mora biti uredno skupljena u baletsku punđu za svaki čas što podrazumeva gumice u boji kose, bez pramenova i kose koja viri. Donji veš mora biti odgovarajuće boje (beli ili boje kože) i kroj (koji prati ivicu trikoa). **Nakit bilo kakve vrste je zabranjen, kao i žvake u ustima za vreme časa.**
4. Obavezna baletska oprema za čas koja se naručuje u studiju:
   * + Jedinstveni studijski triko – **1.500 rsd** (obavezan za balerine, a pored njega možete koristiti i druge trikoe predviđene za časove baleta)
     + Unihop firme „Sosox“ – **500 rsd** (obavezan za balerine, a **baletske helanke crne boje – 1.500rsd su obavezne samo za baletske igrače)**
     + Hiton – **1.000rsd** (obavezan za balerine)   
        - za naprednu grupu crveni hiton je deo obavezne opreme za karakterne igre, a pored njega možete korisiti i druge hitone   
        - za rekreativnu grupu dezen i boja su po želji
     + Baletanke **platnene** firme „Majstor Dane“– **2.200rsd** (obavezne za sve - boje kože za balerine, **crne boje za baletske igrače**)
     + Džezerice firme „Majstor Dane“ – **5.000rsd** (**obavezne za sve grupe odraslih,** za džez balet)
     + Karakterne cipele firme „Majstor Dane“ – **5.000rsd** (obavezne samo za naprednu grupu, za karakterne igre)
5. Obavezna baletska oprema za čas koja se **samostalno** nabavlja:
   * + Baletski igrači umesto trikoa nose belu atlet majicu kratkih rukava
     + Nec / mrežica za punđu
     + Stežač/pojas oko struka – običan beli lastiš debiljine 3cm, spojen i ušiven na krajevima prema obimu struka (obavezan za sve)
     + Crne pamučne čarape, plitko sečene (obavezne za sve)
     + Špic patike firme „Grishko“ nabavljate isključivo u pratnji i uz instrukcije baletskog pedagoga (**obavezne** za naprednu, **opcionalne** za rekreativnu grupu)
     + Odgovarajući donji veš, uključujuči i sportski topić sa bratelama boje kože ili crni (po potrebi za devojke)

Kada izvršite porudžbinu, potrebno je **unapred pripremiti tačan iznos novca**, a oprema će stići u periodu od sedam do deset dana, od momenta plaćanja. Osnovnu opremu (triko, baletanke, čarape, hiton) je potrebno naručiti **najkasnije 3 časa od momenta upisa**, dodatnu opremu je potrebno naručiti **mesec i po dana od momenta upisa**.

**Kada pribavite potrebnu opremu potrebno je svakog časa imati sa sobom/na sebi.**

Kostimi kojima se predstavljate na koncertu, nisu deo baletske opreme, naknadno se kupuju u studiju i traju cele sezone, prema naknadno utvrđenim cenama i obavezni su za svakog člana. Nakon dobijanja kostima – o njima brinite i čuvajte ih sa puno pažnje.

**Plaćanje**

1. Članarinom plaćate članstvo u studiju, ne broj pohađanih časova. Stoga, ne postoji opcija plaćanja članarine po terminima, osim u slučaju da ste pristupili članstvu sredinom ili krajem meseca. Tada plaćate samo časove koje ste pohađali, a sledećeg prvog u mesecu plaćate regularno za tekući mesec.
2. Članarina se plaća između prvog i petog u mesecu, za tekući mesec, **osim ukoliko imamo (obavezni) dogovor koji to menja**. Svaki član dobija svoju člansku karticu radi obostrane kontrole plaćanja. Karticu ste u obavezi da nosite pri svakoj uplati članarine. **Pri uplati spremite tačan novac.**
3. Članarina iznosi **4.500 rsd** i molimo Vas da spremite **tačan** iznos.

Izuzetak od standardnog iznosa članarine su:

* drugi član iz iste porodice koji plaća uz **popust od 50%.**
* članovi koji su bili odsutni tokom **celog** meseca imaju olakšicu u vidu **popusta od** **50%.**
* članovi koji ne pohađaju časove van sezone, ali se vraćaju u septembru imaju po mesecu **popust od 50%**
* Privatni časovi (dodatni ili dopunski) sa mentorom u predviđenom terminu naplaćuju se **500 rsd** po času. Pri iskazivanju interesovanja za studio – probni čas je besplatan. Pri *upisu* u studio – vrši se plaćanje članarine. Pri *ispisu* iz studija – **u obavezi ste da izmirite dugovanja za mesec u kojem se ispisujete i da ispis obavite uživo (kao što je to učinjeno pri upisu).** Ukoliko odlučite da odsustvujete iz studija van sezone, a ne plaćate održavanje članarine, vodite se kao ispisani, a mi ćemo Vas rado ponovo upisati, ali u skladu sa brojem otvorenih mesta za upis.

Brojevi telefona vaših pedagoga: Ana **0643327375** (rekreativni nivo), Mila **0642752672** (napredni nivo)

Tim pedagoga baletskog studija „Pirouette“